**ACTA DE SESSIÓ ORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

NÚM SESSIÓ : **11/2011**

**SESSIÓ ORDINÀRIA**

Data: 13 d’octubre de 2011

Hora: 21:00 hores

LLoc: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Joan Juvero Iglesias, regidor

Arnau Preixens Rufé, regidor

Maria Teresa Melero Gasol, regidora

Alba Roigé Triquell, regidora

Josep Ramon CuadratRey, regidor

Samuel Aris Oriol, regidor

Actua com a Secretària: Alba Martí Vallès

A l’Albagés, a tretze d’octubre de dos mil onze. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

**1.- Aprovació, si s’escau, de l’esborrany de la sessió extraordinària celebrada el dia 4 d’agost de 2011.**

**2.- Aprovar, si s’escau, la modificació de les Ordenances fiscals per a l’any 2012.**

**3.- Aprovació provisional de l’Ordenança fiscal reguladora de la taxa per expedició de llicències urbanístiques.**

**4.- Aprovació provisional de l’Ordenança fiscal reguladora de la taxa per a la utilització d’espais, locals, edificis i materials propietat municipal per a usos particulars.**

**5.- Aprovació de les modificacions de crèdit corresponents a l’exercici 2010.**

**6.- Donar compte del Decret d’Alcaldia d’aprovació de la liquidació del pressupost corresponent a l’exercici 2010.**

**7.- Aprovació del Compte General corresponent al 2010.**

**8.- Aprovació provisional del Pressupost corresponent al 2011, així com la plantilla de personal i la relació de llocs de treball.**

**9.- Aprovar, si s’escau, la moció sobre la decisió del Tribunal Superior de Justícia de Catalunya referent a la immersió lingüística.**

**10.- Donar compte dels Decrets d’Alcaldia.**

**11.- Precs i preguntes.**

Un cop comprovada l’assistència del nombre suficient de membres per a la vàlida realització de la reunió i abans d’iniciar la sessió, el Sr. alcalde manifesta la necessitat d’incloure tres nous punts en l’ordre del dia, relatius al següents assumptes:

* **Aprovar provisionalment de l’Ordenança fiscal reguladora de la taxa per l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues.**
* **Aprovar, si s’escau, la modificació de l’Ordenança municipal de subvencions destinades de subvencions destinades a l’adquisició de llibres de text.**
* **Aprovar, si s’escau, la modificació de l’Ordenança municipal de civisme i bona convivència**
* **Aprovar, si s’escau, el projecte bàsic i d’execució de neteja i consolidació d’urgència del Castell de l’Albagés.**

D’acord amb el que disposen els articles 103.3 del Real Decret Legislatiu 2/2003, de 18 d’abril, pel qual s’aprova el TRLMRLC i 82.3 del Real Decret 2568/86, de 28 de novembre, pel qual s’aprova el ROF, el Ple ratifica la urgència dels assumptes i s’acorda ampliar l’ordre del dia.

**DESENVOLUPAMENT DE LA SESSIÓ**

**1.- Aprovació, si s’escau, de l’esborrany de la sessió extraordinària celebrada el dia 4 d’agost de 2011.**

Es dona per llegida l’acta de la sessió anterior, a saber,extraordinària de 4 d’agost de 2011, de la qual s'ha entregat l’esborrany juntament amb la convocatòria de la sessió d'avui. De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena.

Al no haver-hi cap esmena per part dels Srs. Regidors, s’acorda per unanimitat del nombre legal de membres de la corporació l’ acta esmentada.

**2.- Aprovar, si s’escau, la modificació de les Ordenances fiscals per a l’any 2012.**

Per resolució de l’Alcaldia amb data 4 d’octubre de 2011 es va acordar iniciar l’expedient de modificació de les següents ordenances fiscals:

* Ordenança fiscal núm.3 reguladora de l’Impost de Construccions Instal·lacions i Obres.
* Ordenança fiscal núm.7 reguladora de la taxa per a l’obertura d’establiment.
* Ordenança fiscal núm. 8 reguladora de la taxa de cementiri.
* Ordenança fiscal núm. 9 reguladora de la taxa de clavegueram.
* Ordenança fiscal núm. 10 reguladora de la taxa de recollida d’escombreries.
* Ordenança fiscal núm. 11 reguladora de la taxa per a l’expedició de documents administratius.
* Ordenança fiscal núm.12 reguladora de la taxa de llicència d’autotaxi i altres.
* Ordenança fiscal núm.14 reguladora de la taxa per parades, barraques, casetes de venta, espectacles o atraccions, situats en terrenys d’ús públic i industries al carrer i ambulant i rodatge cinematogràfic.
* Ordenança fiscal núm. 15 reguladora de la taxa per al subministrament d’aigua.
* Ordenança fiscal núm. 16 reguladora de la taxa per a l’ocupació de la via pública amb taules i cadires.
* Ordenança fiscal núm. 17 reguladora de la taxa per a la veu pública.
* Ordenança fiscal núm. 18 reguladora de la taxa per a la prestació dels serveis de piscines municipals.

Així mateix es va acordar encarregar a la secretaria-interventora d’aquest Ajuntament l’emissió d’un informe jurídic sobre el procediment a seguir.

El Text refós de la Llei d’hisendes locals aprovat per RDL 2/2004, de 5 de març estableix en els seus articles 15 a 19 el procediment per a l’aprovació i modificació de les ordenances fiscals reguladores dels tributs locals.

Els acords de modificació hauran de contenir la nova redacció dels preceptes afectats.

En particular, l’article 16.1 del text refós de la Llei d’hisendes locals aprovat per RDL 2/2004, de 5 de març estableix que les ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

La Secretària-interventora d’aquest Ajuntament ha emès l’esmentat informe amb data 5 d’octubre de 2011 sobre la modificació de les ordenances fiscals anteriorment esmentades.

Per tot això, el Ple acorda per unanimitat l’adopció dels següents acords:

PRIMER.- Aprovar provisionalment per a l’exercici 2012 i següents, la modificació de l’ordenança fiscal núm. 3 reguladora de l’Impost de Construccions, Instal·lacions i Obres.

L’article 3r queda redactat de la següent manera:

* El tipus de gravamen serà del 2,7 %.

SEGON.- Aprovar provisionalment per a l’exercici 2012 i següents, la modificació de l’ordenança fiscal núm. 7, reguladora de la taxa per a l’obertura d’establiments.

* Es modifica l’art. 6è que fa referència a la quota tributària que s’estableix amb una quantia fixa de 65,00 euros.

TERCER.- Aprovar provisionalment per a l’exercici 2012 i següents, la modificació de l’ordenança fiscal núm. 8, reguladora de la taxa de cementiri.

Es modifica l’Article 6.1 que estableix la quota tributària i queda redactat aplicant la modificació de la següent tarifa:

1. Tarifa per nínxol de conservació.................................6,00 €

QUART.- Aprovar provisionalment per a l’exercici 2012 i següents, la modificació de l’Ordenança fiscal núm. 9, reguladora de la taxa de clavegueram.

El text de l’Ordenança consta a l’expedient i en concret a l’article 5 s’estableix la quota tributària, que es determinarà, aplicant les tarifes següents:

a) Tarifa per habitatge.................................................................17,00 €

b) Tarifa per indústries................................................................27,00 €

c) Connexió a la xarxa de clavegueram....................................250,00 €

d) Preparació escomesa.............................................................81,00 €

CINQUÈ.- Aprovar provisionalment per a l’exercici 2012 i següents, la modificació de l’Ordenança fiscal núm. 10 reguladora de la taxa per la recollida d’escombreries.

El text de l’Ordenança consta a l’expedient i en concret a l’article 6 s’estableix la quota tributària, que es determinarà, aplicant les tarifes següents:

a) Tarifa per habitatge.................................................................20,00 €

b) Tarifa per habitant...................................................................15,00 €

c) Indústries.................................................................................45,00 €

SISÈ.- Aprovar provisionalment per a l’exercici de 2012 i següents la modificació de l’Ordenança fiscal núm. 11, reguladora de la taxa per a l’expedició de documents administratius.

El text de l’ordenança consta a l’expedient i en concret s’especifiquen els següents articles:

L’article 7 s’estableixen els tipus impositius de la taxa i es modifica els següents:

-Fotocòpies DIN A4..............................................................0,20 €

-Fotocòpies DIN A3..............................................................0,50 €

-Fotocòpia color....................................................................0,80 €

-Fotocopies compulsades.....................................................1,00 €

-Certificats cadastrals telemàtics..........................................1,00 €

-Plastificar DIN A4.................................................................1,65 €

-Plastificar DIN A3.................................................................2,10 €

- Duplicats de rebuts i/o documents......................................1,00 €

SETÈ.- Aprovar provisionalment per a l’exercici de 2012 i següents la modificació de l’Ordenança fiscal núm. 12, reguladora de la taxa d’autotaxis i altres vehicles de lloguer.

El text de l’Ordenança consta a l’expedient i en concret a l’article 5 s’estableix la quota tributària, que es determinarà, aplicant les tarifes següents:

Classe A……………………………………………..25,00 €

Classe B.................................................................25,00 €

VUITÈ.- Aprovar provisionalment per a l’exercici de 2012 i següents la modificació deOrdenança fiscal núm.14 reguladora de la taxa per parades, barraques, casetes de venta, espectacles o atraccions, situats en terrenys d’ús públic i industries al carrer i ambulant i rodatge cinematogràfic.

El text de l’Ordenança consta a l’expedient i en concret a l’article 6 s’estableix la quota tributària, que es determinarà, aplicant les tarifes següents:

Veïns del municipi.................................................5,00 € (dia)

No residents en el municipi...................................5,00 € (dia)

NOVÈ.- Aprovar provisionalment per a l’exercici de 2012 i següents la modificació de l’Ordenança fiscal núm. 15, reguladora de la taxa pel subministrament d’aigua.

L´article 6è estableix els tipus impositius de la taxa de subministrament d´aigua i queda redactada de la següent manera:

Article 6è.- Quota tributària

La quantia de la taxa es determinarà aplicant les següents tarifes:

Tarifa Primera. Subministrament d´aigua:

Habitatges, per cada m3 consumit .............................................................0,81 €

Locals comercials, per cada m3 consumit ..................................................0,81 €

Fabriques i tallers, per m3 consumit ...........................................................0,81 €

Omplidor de bótes, per cada m3 consumit .................................................1,25 €

Tarifa segona. Connexions i d´altres

Connexió a la xarxa d´aigua (escomesa per habitatge)..........................225,00 €

Connexió a la xarxa d´aigua (escomesa per industria)............................265,00 €

Connexió a la xarxa d´aigua (preparació escomesa)................................81,00 €

Conservació comptador ..............................................................................6,00 €

L’article 7è que estableix l’acreditament i el període impositiu queda redactat de la següent manera:

Article 7è.- Acreditament i període impositiu

1.- La taxa s’acredita quan neix la prestació del servei després es liquidarà trimestralment.

2.- Quan es sol·liciten els serveis referits a la tarifa segona de l’article anterior, s’exigirà el dipòsit previ de la taxa quan es formuli la sol·licitud.

L’article 8è, que estableix el regim de declaració i ingrés, queda redactat tal i com a continuació es detalla:

Article 8è. Regim de declaració i ingrés

1. La taxa pels serveis detallats a la tarifa quarta podrà exigir-se en règim d’autoliquidació, mitjançant el sistema de padró trimestral. A aquests efectes, quan es sol·licita la prestació del servei es presentarà degudament complimentat l’imprès d’autoliquidació i es farà l’ingrés corresponent.

2. La taxa per recepció dels subministraments detallats a la tarifa primera es determinarà aplicant sobre els consums les quanties que en les esmentades tarifes es contenen.

3. La liquidació es practicarà trimestralment i s’haurà de pagar per domiciliació bancària. Només en casos excepcionals s’acceptarà que el pagament s’efectuï

en la Caixa de la Corporació.

4. El càrrec del deute en el compte bancari designat per l’interessat s’efectuarà dins la segona quinzena del mes natural següent al de finalització del trimestre i

comprendrà la taxa acreditada pels subministraments de l’anterior trimestre.

5. Transcorregut dos mesos des de la conclusió de la quinzena en què es posen al cobrament els rebuts per subministrament d’aigua regulats en aquest Ordenança, s’iniciarà el període executiu que comporta l’acreditament del recàrrec de constrenyiment i dels interessos de demora.

L’article 9è, queda redactat de la següent manera:

Article 9. Notificacions de les taxes

1. La notificació del deute tributari, o la confirmació de l’autoliquidació, en els supòsits de serveis singulars es realitzarà a la persona interessada, en el moment en què es presenta l’autoliquidació, amb caràcter previ a la prestació del servei.

Malgrat el previst a l’apartat anterior, si una vegada verificada l’autoliquidació resultés incorrecta, es practicarà liquidació complementària.

2. En supòsits d’exigibilitat de la taxa per subministraments d’aigua continuats, amb la finalitat de practicar la notificació col·lectiva exigida per l’article 102.3 de la Llei General Tributària, es procedirà del mode que s’estableix als apartats 3 i 4 d’aquest article.

3. Quan la persona interessada sol·liciti l’alta en el registre d’usuaris, se li notificarà la inclusió en la matrícula de contribuents així com el procediment de notificació i recaptació dels deutes que, per consum successius, s’acreditin.

4. De la quota que trimestralment es liquidarà per consums del període anterior

l’interessat pot obtenir informació personal, escrita, telefònicament o per Internet durant la quinzena anterior a aquella en què es procedirà al cobrament de la taxa.

DESÈ.- Aprovar provisionalment per a l’exercici de 2012 i següents la modificació de l’Ordenança fiscal núm. 16, reguladora de la taxa per a l’ocupació de la via pública amb taules i cadires.

L´article 6 estableix la quota tributàriai la tarifa queda redactada de la següent manera:

1. Ocupació mitjançant taules i cadires:

Per cada m2 de superfície ocupada/anual.........................................1 €

ONZÈ.- Aprovar provisionalment per a l’exercici de 2012 i següents la modificació de l’ordenança fiscal núm. 17, reguladora de la taxa per a la veu pública.

L’article 3 estableix la quantia de la taxa i aquest queda redactat de la següent manera:

La quantia de la taxa per difusió de notícies per mitjà de veu pública, serà per cada torn i per cada anunciant:

- Residents i no residents en el municipi.......................................................3 €

No obstant, s’eximirà de pagament quan es tracti d’anuncis per defuncions.

DOTZÈ.- Aprovar provisionalment per a l’exercici de 2012 i següents la modificació de Ordenança fiscal núm. 18 reguladora de la taxa per a la prestació dels serveis de piscines municipals.

El text de l’Ordenança consta a l’expedient i en concret a l’article 4 s’estableix la quota tributària, que es determinarà, aplicant les tarifes següents:

4.1 Abonaments individuals per tota la temporada

* Persones (de 3 a 65 anys) .......................................................25,00 €
* Majors de 65 anys ....................................................................10,00 €

4.2 Abonaments quinzenals

* Persones (de 3 a 65 anys) .......................................................15,00 €
* Majors de 65 anys ................................................................8,00 €

4.3 Abonaments familiars: ...............................................................80,00 €

4.4 Entrades

* Individual .....................................................................................4,00 €

Només podran obtenir abonaments familiars les unitats familiars de quatre o mes persones.

TRETZÈ.- Els acords definitius en matèria de modificació d’ordenances fiscals per a l’exercici 2012 i següents es publicaran en el Butlletí Oficial de la Província sota els criteris següents:

1) Es publicaran íntegrament els apartats dels articles que hagin estat objecte de modificació i que facin referència als elements tributaris de determinació obligatoris per part de l’ajuntament.

CATORZÈ.- Exposar al públic en el tauler d’anuncis de l’Ajuntament els anteriors acords provisionals, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, en els termes previstos a l’article 18 del text refós de la Llei d’hisendes locals aprovat per RDL 2/2004, de 5 de març, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, els acords adoptats restaran definitivament aprovats i es publicarà en el Butlletí Oficial de la Província el text íntegre de les modificacions efectuades.

El ple de la corporació aprova la modificació de totes les ordennces fiscals esmentades per unanimitar dels membres asistents.

**3.- Aprovació provisional de l’Ordenança fiscal reguladora de la taxa per expedició de llicències urbanístiques.**

Per resolució de l’alcaldia es va acordar iniciar l’expedient d’aprovació de l’ordenança fiscal reguladora de la taxa per expedició de llicències urbanístiques i encarregar a la secretària interventora d’aquest Ajuntament l’emissió d’un informe jurídic sobre el procediment a seguir.

El Text refós de la Llei d’hisendes locals aprovat per RDL 2/2004, de 5 de març estableix en els seus articles 15 a 19 el procediment per a l’aprovació de les ordenances fiscals reguladores dels tributs locals.

Els acords d’aprovació hauran de contenir el text íntegre de l’ordenança.

En particular, l’article 16.1 del text refós de la Llei d’hisendes locals aprovat per RDL 2/2004, de 5 de març estableix que les ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Per tot això, el Ple acorda per unanimitat dels membres assistents l’adopció dels següents,

**ACORDS:**

PRIMER.- Derogar l’ordenança fiscal núm. 6 reguladora de la taxa per llicències urbanístiques atès que la mateixa ha quedat en desús pel pas del temps, i aprovar provisionalment per a l’exercici 2012 i següents l’aprovació de la nova Ordenança fiscal núm. 6 reguladora dela taxareguladora de la taxa per expedició de llicències urbanístiques, segons el redactat següent:

*“****Ordenança Fiscal núm. 6 reguladora de la TAXA PER A LA EXPEDICIÓ DE LLICÈNCIES URBANÍSTIQUES:***

***Article 1r. Fonament i naturalesa***

*En ús de les facultats concedides pels articles 133.2 i 142 de la Constitució i per l’article 106 de la Llei 7/1985, de 2 d’abril, Reguladora de les bases de règim local, i de conformitat amb el que es disposa en els articles 15 a 19 del Reial Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, aquest Ajuntament estableix la taxa per llicències urbanístiques, que es regirà per aquesta ordenança fiscal, les normes de la qual s’atenen al que disposa l’article 57 de l’esmentat Reial Decret Legislatiu 2/2004.*

***Article 2n. Fet imposable***

*El fet imposable de la taxa el constitueix l’activitat municipal, tècnica i administrativa, que tendeixi a verificar si els actes d’edificació i ús del sòl, a realitzar en el terme municipal, s’ajusten a les normes urbanístiques, d’edificació i policia previstes en la Legislació del sòl i en el Pla d’ordenació urbanística municipal, als efectes d’atorgar per aquest Ajuntament la llicència urbanística o d’obres adient.*

***Article 3r. Subjecte passiu***

*1. Són subjectes passius d’aquesta taxa, a títol de contribuent, les persones físiques o jurídiques i les entitats a què es refereix l’article 33 de la Llei General Tributària, els propietaris dels immobles sobre els que es realitzin les construccions, instal·lacions o obres, sempre que siguin propietaris de les obres. En els altres casos, es considerarà contribuent qui tingui la condició de propietari de l’obra.*

*2. Tenen la consideració de subjectes passius substituts del contribuent els qui sol·licitin les llicències corresponents o realitzin les construccions, les instal·lacions o les obres, si no coincideixen amb el contribuent.*

***Article 4t. Responsables***

*1. Respondran solidàriament de les obligacions tributàries del subjecte passiu les persones físiques i jurídiques a què es refereixen els articles 38.1 i 39 de la Llei General Tributària.*

*2. Seran responsables subsidiaris els administradors de les societats i els síndics, els interventors o liquidadors de fallides, concursos, societats i entitats en general, en els supòsits i amb l’abast que assenyala l’article 40 de la Llei General Tributària.*

***Article 5è. Base imposable***

*1. Constitueix la base imposable de la taxa:*

*a) El cost real i efectiu de l’expedició de la corresponent llicència.*

***Article 6è. Quota tributària***

*L’import de la taxa serà el següent:*

1. *Per cada informe que s’expedeixi dels serveis urbanístics (tant a instància de particular com preceptius per a la resolució de la corresponent llicència urbanística):...............................................................................................35,45 euros*
2. *Per cada expedició Certificat Règim Urbanístic........................................35,60 euros*
3. *Per cada expeició de Llicència de 1ª Ocupació........................................38,00 euros*
4. *Per cada publicació al Butlletí Oficial de la Província:................................................................................................. 60,00 euros*
5. *Per cada publicació al Diari Oficial de la Generalitat de Catalunya:....... 90, 00 euros*
6. *Per cada publicació al diari “La Mañana”:.............................................. 193,00 euros*
7. *Per cada publicació al diari “Segre”:...................................................... 212,00 euros*

***Article 7è. Declaració***

*1. Les persones interessades en l’obtenció d’una llicència d’obres presentaran la sol·licitud corresponent en el Registre General, de conformitat amb les normes recollides en el Pla d’ordenació urbanística municipal, i adjuntaran, per triplicat, projecte signat per tècnic competent, visat pel Col·legi Oficial respectiu, on s’hi faci constar el cost de l’obra.*

*2. Quan la llicència de què es tracti sigui per a aquells actes en què no s’exigeixi la formulació d’un projecte subscrit per un tècnic competent, hom adjuntarà a la sol·licitud un pressupost de les obres que s’han de realitzar, així com una descripció detallada de la superfície afectada, del nombre de departaments, dels materials que s’han d’utilitzar i, en general, de les característiques de l’obra o acte les dades de les quals permetin comprovar el seu cost.*

*3. Si una vegada formulada la sol·licitud de llicència es modifica el projecte, caldrà sol·licitar a l’administració municipal la modificació de la llicència, o sol·licitar nova llicència segons el que disposa l’article 75 del ROAS, tot adjuntant el nou pressupost o el reformat i, si s’escau, plànols i memòries de la modificació o ampliació.*

***Article 8è. Liquidació i ingrés***

*1. Quan es sol·liciti la llicència urbanística, el subjecte passiu presentarà davant d’aquest Ajuntament declaració-liquidació segons el model determinat pel mateix i efectuarà el corresponent ingrés a la Tresoreria Municipal.*

*2. L’administració municipal podrà comprovar el cost real i efectiu una vegada que les obres s’hagin acabat. A la vista del resultat d’aquesta comprovació, realitzarà la liquidació definitiva que s’escaigui, deduint, si és procedent, el que es va ingressar provisionalment.*

***Article 9è. Fiança***

*Quan es sol·liciti llicència d’obres, el sol·licitant haurà de dipositar una fiança per import de 100,00 euros mentre duri l’obra.*

***Article 10è. Infraccions i sancions***

*En tot allò relatiu a la qualificació d’infraccions tributàries i a les sancions que els corresponguin en cada cas, hom s’ajustarà al que disposen el articles 77 i següents de la Llei General Tributària.*

***Disposició addicional***

*No obstant el disposat a l’apartat 6è, tots els costos que a l’ajuntament li suposin pel fet de poder expedir una llicència, es podran repercutir a l’interessat/sol·licitant.*

***Disposició final***

*La present Ordenança entrarà en vigor a partir de la publicació de la seva aprovació definitiva i del text íntegre d’aquesta en el BOP, i en tot cas, amb efectes des de l’1 de gener de 2012, si la publicació fos anterior. .*

Segon.- Els acords definitius en matèria d’aprovació d’ordenances fiscals per a l’exercici 2012 i següents es publicaran en el Butlletí Oficial de la Província sota els criteris següents:

1) Es publicaran íntegrament el text de l’ordenança fiscal.

Tercer.- Exposar al públic en el tauler d’anuncis de l’ajuntament l’anterior acord provisional, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, en els termes previstos a l’article 18 del text refós de la Llei d’hisendes locals aprovat per RDL 2/2004, de 5 de març, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, els acords adoptats restaran definitivament aprovats i es publicarà en el Butlletí Oficial de la Província el text íntegre de les modificacions efectuades.

**4.- Aprovació provisional de l’Ordenança fiscal reguladora de la taxa per a la utilització d’espais, locals, edificis i materials propietat municipal per a usos particulars.**

Per resolució de l’Alcaldia es va acordar iniciar l’expedient d’aprovació de l’ordenança fiscal reguladora de la taxa per a la utilització d’espais, locals, edificis i materials propietat municipal per a usos particulars. i encarregar a la secretària interventora d’aquest Ajuntament l’emissió d’un informe jurídic sobre el procediment a seguir.

El Text refós de la Llei d’hisendes locals aprovat per RDL 2/2004, de 5 de març estableix en els seus articles 15 a 19 el procediment per a l’aprovació de les ordenances fiscals reguladores dels tributs locals.

Els acords d’aprovació hauran de contenir el text íntegre de l’ordenança.

En particular, l’article 16.1 del text refós de la Llei d’hisendes locals aprovat per RDL 2/2004, de 5 de març estableix que les ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Per tot això, el Ple acorda per unanimitat del membres assistents adopta dels següents,

**ACORDS:**

PRIMER.- Aprovar provisionalment per a l’exercici 2012 i següents l’aprovació de l’Ordenança fiscal núm. 23 reguladora de la taxa per a la utilització d’espais, locals, edificis i materials propietat municipal per a usos particulars.

***“ORDENANÇA FISCAL NÚM. 23 REGULADORA DE LA TAXA PER LA UTILITZACIÓ D’ESPAIS, LOCALS EDIFICIS I MATERIALS DE PROPIETAT MUNICIPAL PER A USOS PARTICULARS.***

***Article 1r. Fonament i naturalesa***

*De conformitat amb el que es preveu en l’article 117, en relació amb l’article 41, ambdós de la Llei 39/1988, de 28 de desembre, reguladora de les Hisendes Locals, aquest municipi estableix la taxa per la utilització d’espais, locals, edificis i materials de propietat municipal per a usos particulars.*

***Article 2n. Fet imposable***

*Constitueix el fet imposable la cessió dels espais, locals, edificis i materials de propietat municipal per a usos particulars, prèvia autorització per part de l’ajuntament.*

***Article 3r. Obligats al pagament***

*Estan obligats al pagament de la taxa reguladora d’aquesta ordenança, els que utilitzin els espais, locals, edificis, i materials de propietat municipal per a usos particulars.*

*No s’aplicarà a les associacions de caràcter local per als usos inclosos dins de la seva finalitat.*

***Article 4. Quantia.***

*La quantia de la taxa es determinarà aplicant les tarifes següents:*

1. *Lloguer Sala del Ball: 50 €/servei.*
2. *Lloguer Sala de vídeo: 50 €/servei.*
3. *Lloguer taulons i 6 cadires: 2 €/dia (excepte les cadires que siguin sol·licitades en cas de defuncions, que tindran un cost de 0 €).*

***Article 5è. Acreditament i terminis de pagament***

*L’acreditament del pagament del preu públic regulat en aquesta ordenança neix des del moment en que es sol·licita i autoritza la utilització dels espais, locals, edificis i materials de propietat municipal per a usos particulars.*

*L’abonament dels imports esmentats es cobrarà en el moment de l’autorització.*

***Article 6è. Bonificacions i exempcions***

*1.-Es podran concedir bonificacionsen les quotesi exempcions, en aquells casos que l’Ajuntament ho considerin convenient.*

***Article 7è. Data d’aprovació i vigència.***

*Aquesta ordenança aprovada inicialment pel Ple, en sessió de data 6 d’octubre de 2011, regirà a partir de la data d’aprovació definitiva i es mantindrà vigent mentre no se n’acordi la modificació o derogació. En cas de modificació parcial, els articles no modificats restaran vigents”.*

SEGON.- Els acords definitius en matèria d’aprovació d’ordenances fiscals per a l’exercici 2012 i següents es publicaran en el Butlletí Oficial de la Província sota els criteris següents:

1) Es publicaran íntegrament el text de l’ordenança fiscal.

TERCER.- Exposar al públic en el tauler d’anuncis de l’Ajuntament l’anterior acord provisional, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, en els termes previstos a l’article 18 del text refós de la Llei d’hisendes locals aprovat per RDL 2/2004, de 5 de març, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, els acords adoptats restaran definitivament aprovats i es publicarà en el Butlletí Oficial de la Província el text íntegre de les modificacions efectuades.

**5.- Aprovació de les modificacions de crèdit corresponents a l’exercici 2010.**

L’ajuntament de l’Albagés ha de contreure algunes obligacions el compliment de les quals no pot ser ajornat i per a les quals no existeix consignació de crèdit en el pressupost de l’exercici corrent, aprovat pel Ple de l’Ajuntament en sessió de 18 de març de 2010 o bé la consignació existent resulta insuficient, i hi ha partides que poden minorar-se.

Per aquest motiu, l’alcalde exposa al Ple la proposta prèviament informada per l’Interventor i per la Comissió d’Hisenda i que és la següent,

**Despeses que cal finançar:**

1/ Suplements de crèdit:

|  |  |  |  |  |
| --- | --- | --- | --- | --- |
| Partida | Nom | Consignació inicial | Proposta d’increment | Consignació definitiva |
| 01 13100 | Retribucions personal laboral fix | 30.400,00 | 14.000,00 | 44.400,00 |
| 01 21002 | Conservació i manteniment instal·lacions | 2.200,00 | 5.000,00 | 7.200,00 |
| 01 21201 | Manteniment i reparacions instal·lacions aigua | 4.000,00 | 1.500,00 | 5.500,00 |
| 01 21203 | Conservació i manteniment edificis municipals | 9.000,00 | 3.000,00 | 12.000,00 |
| 01 22101 | Pagament MAG consum aigua i manteniment | 33.000,00 | 4.000,00 | 37.000,00 |
| 01 22700 | Despeses de recollida d’escombraries | 14.400,00 | 6.100,00 | 20.500,00 |
| 01 31000 | Interessos préstec Diputació de Lleida | 100,00 | 800,00 | 900,00 |
| 01 46501 | Transferències a comarques SAT i nòmines | 11.100,00 | 2.600,00 | 13.700,00 |
| 01 46503 | Altres transferències (Joventut, esports...) | 3.500,00 | 5.000,00 | 8.500,00 |
| 01 62306 | FEIL Ampliació CEIP Mare de Déu de Montserrat | 0,00 | 1.684,13 | 1.684,13 |
| 01 63100 | PUOSC Millora clavegueram municipi | 51.282,75 | 899,87 | 52.182,62 |
| 01 9103 | Amortització préstec | 2.800,00 | 5.900,00 | 8.700,00 |

2/ Crèdits extraordinaris:

|  |  |  |
| --- | --- | --- |
| Partida | Nom | Proposta de consignació |
| 01 60900 | Adquisició de les coves de l’Albagés | 3.600,00 |
| 01 61003 | Pavimentació camins 1ª fase | 12.821,50 |
| 01 62303 | Calefacció edifici ajuntament (Pla Finançament Local) | 38.824,81 |
| 01 62307 | Instal·lació alarma | 995,91 |
| 01 62500 | Material i mobiliari de biblioteca | 5.325,66 |
| 01 62501 | Equipament Sala de ball. Mobiliari i estris | 3.768,42 |
| 01 62502 | Mobiliari i equipament per al foment de l’associacionisme | 3.588,78 |
| 01 62503 | Equipaments culturals 2010 (Béns Mobles) | 3.257,72 |

|  |  |
| --- | --- |
| Total altescrèdits : | 72.182,70 |

**Finançamentque es proposa:**

1/ Majors i/o nousingressosefectivamentrecaptats, no afectats:

|  |  |  |  |  |
| --- | --- | --- | --- | --- |
| Partida | Nom | Previsió inicial | Recaptat | Diferència |
| 01 46101 | Diputació de Lleida. Altressubvencions | 0,00 | 7.200,00 | 7.200,00 |
| 01 75081 | Dep. Benestar social. Subvencióequipamentfoment | 0,00 | 1945,90 | 1945,90 |
| 01 76101 | Diputació. Pla de Finançament Local, ex. 2010 | 0,00 | 36.883,57 | 36.883,57 |
| 01 76102 | Diputaciósubv. Equipament biblioteca | 0,00 | 4.214,27 | 4.214,27 |
| 01 76103 | Diputació.Pavimentaciócamins, 1ª fase | 0,00 | 10.865,68 | 10.865,68 |
| 01 76104 | Diputació. Equipamentscuturals 2010 | 0,00 | 1.766,00 | 1.766,00 |

2/ Romanentlíquid de tresoreria:

|  |
| --- |
| Romanent líquid de tresoreria no afectat i disponible: 59.791,29 |

Atès allò previst a l’article 177 i següents del Reial Decret Legislatiu 2/2004 de 5 de març pel qual s’aprova el Text Refós de la Llei Reguladora de les Hisendes Locals i els Articles 35 i ss. del Reial Decret 500/1990 de 20 d’abril que desenvolupa el capítol primer del títol VI de la Llei Reguladora de les Hisendes Locals.

Atès allò que disposa la base núm. 7 del pressupost de l’exercici 2010, aprovat per acord del Ple de l’Ajuntament, en sessió de 18 de març de 2010.

Vist l’informe emès a mans d’aquesta Secretaria-Intervenció en data 23 de setembre de 2011,

Vist l’informe emès per la Regidoria d’Hisenda en data 22 de setembre de 2011,

Per tot allò exposat aquest Ple fent ús de les atribucions que li han estat conferides de conformitat amb la vigent Llei 7/1985, de 02 d’abril, de Bases de Règim Local,

**ACORDA:**

PRIMER.-Aprovar per unanimitat dels membres assistents l’expedient de modificació de crèdit número 1/2010 mitjançant la generació de crèdit mitjançant majors ingressos i per transferències de capital, segons es determina a l’apartat d’antecedents, i que es tramiti d'acord amb les bases d'execució del pressupost.

SEGON.-Exposar-lo al públic durant el termini reglamentari de quinze dies hàbils, mitjançant edicte al taulell d’anuncis de la Corporació i al Butlletí Oficial de la Província de Lleida.

TERCER.- En cas que no es presentin reclamacions, l’acord esdevindrà definitiu.

**6.- Donar compte del Decret d’Alcaldia d’aprovació de la liquidació del pressupost corresponent a l’exercici 2010.**

El Sr. alcalde dóna compte de la resolució de data 22 d’agost de 2011 per la qual s’ha aprovat la liquidació del Pressupost municipal corresponent a l’exercici de 2010. D’acord amb l’establert a l’article 191 del Real Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, es dóna compte al Ple la resolució d’alcaldia per la qual s’aprova la liquidació del Pressupost de l’exercici de 2010, segons es transcriu:

“**RESOLUCIÓ D’ALCALDIA NÚM. 87/2011**

**DECRET D’ALCALDIA D’APROVACIÓ DE LA LIQUIDACIÓ DEL PRESSUPOST DE L’AJUNTAMENT DE L’EXERCICI 2010**

**Identificació de l’expedient**: Expedient de liquidació de pressupost de l’Ajuntament de l’Albagés, corresponent a l’exercici 2010.

Relació de fets:

Amb data 31 de desembre de 2010 s’ha produït el tancament pressupostari i comptable de l’exercici econòmic d’aquest Ajuntament, recollint els drets reconeguts pendents de cobrar i les obligacions reconegudes pendents de pagar en aquesta data, així com el resultat pressupostari, els romanents de crèdit i el romanent de tresoreria.

Amb data 15 de setembre de 2011 s’ha emès informe per part de Secretaria-Intervenció, sobre l’estat de liquidació del pressupost de l’Ajuntament, corresponent a l’exercici 2010.

Elaborada la liquidació del pressupost de l’exercici 2010 s’obté, a 31 de desembre de 2010, el resultat següent:

A) Estat de liquidació del pressupost de despeses i d’ingressos

B) Els drets pendents de cobrament i les obligacions pendents de pagament a 31 de desembre de 2010.

C) El Resultat Pressupostari de l'exercici de 2010.

**RESULTAT DE LA LIQUIDACIÓ**

**DRETS PENDENTS DE COBRAMENT I OBLIGACIONS PENDENTS DE PAGAMENT**

|  |  |
| --- | --- |
| **1. DEUTORS PENDENTS COBR. FI EXERCICI** | **290.177,21 €** |
| \* Pres. ingressos exercici corrent | 260.310,59 € |
| \* Pres. ingressos exercicis tancats | 8.730,12 € |
| \* Altres operacions no pressupostàries | 25.808,10 € |
| Menys saldos de cobrament dubtós | 1.280,80 € |
| Menys ingressos realitzats pendents d’aplicació definitiva | **4.671,60 €** |

|  |  |
| --- | --- |
| **2. CREDITORS PENDENTS PAG. FI EXERCICI** | **171.932,39 €** |
| \* Pres. despeses exercici corrent | 161.492,19 € |
| \* Pres. despeses exercicis tancats | 1.956,06 € |
| \* Altres operacions no pressupostàries | 8.484,14 € |
| Menys pagaments realitzats pend. Aplicació definitiva. | 0 € |

**B. RESULTAT PRESSUPOSTARI**

El Resultat Pressupostari ens informarà sobre la gestió de l'exercici corrent, sense tenir en compte els exercicis tancats.

En aquest sentit, tenim les magnituds següents:

|  |  |
| --- | --- |
| Drets reconeguts nets | 531.947,10 € |
| Obligacions reconegudes netes | 556.394,43 € |
| Resultat pressupostari | -24.447,33 € |
| Despeses finançades amb romanent de tresoreria | 59.791,28 € |
| **Resultat pressupostari ajustat** | **35.343,95 €** |

**C) ROMANENT DE TRESORERIA**

|  |  |
| --- | --- |
| **1. DEUTORS PENDENTS COBR. FI EXERCICI** | **290.177,21 €** |
| \* Pres. ingressos exercici corrent | 260.310,59 € |
| \* Pres. ingressos exercicis tancats | 8.730,12 € |
| \* Altres operacions no pressupostàries | 25.808,10 € |
| Menys saldos de cobrament dubtós | 1.280,80 € |
| Menys ingressos realitzats pendents d’aplicació definitiva | 4.671,60 € |

|  |  |
| --- | --- |
| **2. CREDITORS PENDENTS PAG. FI EXERCICI** | **171.932,39 €** |
| \* Pres. despeses exercici corrent | 161.492,19 € |
| \* Pres. despeses exercicis tancats | 1.956,06 € |
| \* Altres operacions no pressupostàries | 8.484,14 € |
| Menys pagaments realitzats pend. Aplicació definitiva. | 0,00 € |

|  |  |
| --- | --- |
| 3) Fons Líquids Tresoreria a Fi Exercici | 140.108,64 € |
| 4) Romanent Tresoreria Afectat a Despeses amb Finançament Finalista |  |
| 5)Romanent de Tresoreria per Despeses Generals (1-2+3-4) |  |

|  |  |
| --- | --- |
| **ROMAMENT DE TRESORERIA TOTAL** | **257.072,66 €** |

Referent a l'Estat de Tresoreria, s'acompanyen a aquest informe els extractes bancaris a 31 de desembre de 2010 i l’acta d’arqueig, emesa per aquesta intervenció també a 31 de desembre de 2010.

Pel que fa a l’estat d’endeutament a 31 de desembre de 2010, es presenta la següent relació de crèdits existents:

Relació de préstecs a llarg i curt termini:

|  |  |  |  |  |
| --- | --- | --- | --- | --- |
| PRÉSTECS A LLARG TERMINI |  |  |  |  |
| **Entitat de crèdit** | **Import** | **Tipus interès** | **Venciment** | **Capital viu a 31-12-10** |
| Préstec 3a fase b distribució aigua | 100.000 | ------- | 2019 | 90.384,60 € |
| Diputació Ll. Bestreta (10 anys) | 3.365,65 | ------- | 2012 | 841,39 € |
| Deute devolu. Fncm 2008 | 137,00 | ------- | 2016 | 8.220,19 € |
|  |  |  | **TOTAL** | **99.446,18 €** |

En començar l’exercici, l’endeutament era de 99.759,73 €. Durant l’exercici s’ha produït una amortització d’aquest endeutament per valor de 8.533,74 €.

En finalitzar l’exercici 2010, el deute viu és de 99.446,18 €.

La ratio d’endeutament d’aquesta corporació a 31 de desembre de 2010, prenent com a referència les dades de l’exercici liquidat (exercici 2010) és la següent:

RATIO D’ENDEUTAMENT LOCAL = Capital viu / ingressos corrents ordinaris x 100 = 97.802,18 / 374.123,60 x 100 = 27,14 %

Respectea l’estabilitat pressupostària, en aplicació de l’article 3.2 i 19 de la Llei 18/2001, de 12 de desembre, general d’estabilitat pressupostària, el pressupost general liquidat de l’exercici 2010 no s’ajusta al compliment de l’objectiu d’estabilitat pressupostària i es determina una generació d´un dèficit de finançament per import de 15.913,59 euros.

|  |  |  |  |
| --- | --- | --- | --- |
| **Capítols despeses** | **Import** | **Capítols ingressos** | **Import** |
| Capítol I | 105.260,50 | Capítol I | 94.127,70 |
| Capítol II | 230.118,51 | Capítol II | 10.063,42 |
| Capítol III | 1.688,97 | Capítol III | 110.747,04 |
| Capítol IV | 33.284,26 | Capítol IV | 147.429,01 |
| Capítol VI | 177.508,45 | Capítol V | 11.756,43 |
| Capítol VII | 0,00 | Capítol VII | 157.823,50 |
| **TOTAL** | **547.860,69** | **TOTAL** | **531.947,10** |

**FONAMENTS DE DRET**

1. La liquidació posa de manifest, respecte al pressupost de despeses i per a cada partida pressupostària, els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els realitzats.

2. Respecte al pressupost d’ingressos, i per a cada concepte, la liquidació posa de manifest les previsions inicials, les seves modificacions i les previsions definitives, els drets reconeguts i anul·lats, i la recaptació neta.

3. L’article 93.2 del RD 500/90 determina que, com a conseqüència de la liquidació del pressupost, s’hauran de determinar:

* Els drets pendents de cobrament i les obligacions pendents de pagament el 31 de desembre
* El resultat pressupostari de l’exercici
* Els romanents de crèdit
* El romanent de tresoreria

4. L’article 165.1 del Reial Decret Legislatiu 2/2008, de 5 de març, pel qual s’aprova el Text Refós de la Llei reguladora de les Hisendes Locals, estableix que el pressupost general atendrà el compliment del principi d’estabilitat en els termes previstos a la LGEP.

Les entitats locals, segons l’article 19 de la LGEP, en l’àmbit de les seves competències, ajustaran els seus pressupostos al compliment de l’objectiu d’estabilitat pressupostària tal com estableix l’article 3.2 de la LGEP, referit sempre a les unitats locals agregades.

5. S'ha complert el que estableixen els articles 92 a 105 del RD 500/1990, de 20 d'abril, segons el qual es desenvolupa la Llei d’hisendes locals, en matèria de pressupostos.

**RESOLUCIÓ**:

Primer.- Aprovar la liquidació del Pressupost General de l'Ajuntament de L’Albagés, corresponent a l'exercici de 2010.

Segon.- Donar compte de la liquidació esmentada al Ple de l'Ajuntament, en la propera sessió que realitzi i trametre còpia d'aquesta i de l'expedient d'aprovació al Departament de Governació de la Generalitat i a la Delegació del Ministeri d'Economia i Hisenda”.

De tot l’exposat, els membres de la corporació se’n donen per assabentats.

**7.- Aprovació del Compte General corresponent al 2010.**

Finalitzat l’exercici pressupostari de 2010, cal elaborar el corresponent Compte General de l’Entitat Local.

El Compte General ha de posar de manifest la gestió realitzada en els aspectes econòmic, financer, patrimonial i pressupostari, i ha de contenir el conjunt de documentació bàsica, complementària i annexos.

Els estats i comptes anuals corresponents a l’exercici pressupostari 2010 s’han sotmès a l’informe de la Comissió Especial de Comptes, la qual ha emès un dictamen favorable en data 13 d’octubre de 2011.

Vistos els articles 208 a 212 del Reial decret Legislatiu 2/2004, de 5 de març, pel qual s’aprova el Text refós de la Llei Reguladora de les Hisendes Locals, la Instrucció de comptabilitat per a l’Administració Local i altres disposicions concordants en relació amb la tramitació i el contingut, del Compte General.

Per tot allò exposat aquest Ple en ús de les atribucions que li han estat conferides de conformitat amb la vigent Llei 07/1985, de 02 d’abril, de Bases de Règim Local.

**ACORDA:**

PRIMER.- Aprovar l’estat i el Compte anual corresponent a l’exercici 2010, integrats pels estats bàsics, documentació complementària, justificants dels estats i comptes anuals, pels seus annexos així com per la seva documentació complementària, d’acord amb allò establert a l’Article 212.4 del Reial decret Legislatiu 2/2004, de 5 de març, pel qual s’aprova el Text Refós de la Llei Reguladora de les Hisendes Locals, condicionant-se la seva definitiva aprovació al preceptiu termini de pública exposició al qual resta subjecte el dictamen emès per la Comissió Especial de Comptes reunida amb aquesta mateixa finalitat.

SEGON.-Retre l’esmentat Compte de la Corporació esdevingut com a resultat de l’exercici econòmic de 2010 a la Sindicatura de Comptes de Catalunya i al Tribunal de Cuentas, en compliment d’allò establert a l’Article 212.5 i 223 del Reial decret Legislatiu 2/2004, de 5 de març, pel qual s’aprova el Text Refós de la Llei reguladora de les Hisendes Locals.

El Ple de la corporació ho aprova per unanimitat dels membres assistents.

**8.- Aprovació provisional del Pressupost corresponent al 2011, així com la plantilla de personal i la relació de llocs de treball.**

Atès que aquesta Alcaldia ha format el Pressupost corresponent a l’exercici 2011 i ha confeccionat la memòria explicativa del mateix.

Atès l'informe emès pel Secretari-Interventor de la Corporació.

Vist que el projecte de pressupost conté la documentació i annexos previstos a la Llei d’Hisendes Locals.

Atès que la tramitació i aprovació del Pressupost s’ha fet de conformitat amb allò que s’estableix a l’Article. 162 i següents del Reial Decret Legislatiu 2/2004, de 5 de març, pel que s’aprova el Text Refós de la Llei Reguladora de les Hisendes Locals, l’Article. 47 de la Llei 07/1985, de 02 d’abril, de Bases de Règim Local i els Articles 18 al 20 del RD 500/1990, de 20 d’abril.

Per tot allò exposat aquest Ple en ús de les atribucions que li han estat conferides de conformitat amb la vigent Llei 07/1985, de 02 d’abril, de Bases de Règim Local,

**ACORDA:**

PRIMER.- Aprovar inicialment, i per unanimitat dels membres assistents, el Pressupost general per a l’exercici 2011 que, resumit per capítols, és el següent:

***PRESSUPOST INGRESSOS***

***CAPITOL DENOMINACIO PREVISIONS INICIALS***

1 Impostos directes 81.700,00 €

2 Impostos indirectes 20.000,00 €

3 Taxes i altres ingressos 97.268,34 €

4 Transferències corrents 137.300,00 €

5 Ingressos patrimonials 13.400,00 €

7 Transferències de capital 306.155,84 €

**total ingressos 655.824,18 €**

***PRESSUPOST DESPESES***

***CAPITOL DENOMINACIO CREDITS INICIALS***

1 Despeses de Personal 103.500,00 €

2 Despeses de béns corrents i serveis 218.499,07 €

3 Despeses Financeres 1.700,00 €

4 Transferències corrents 1.780,00 €

6 Inversions reals 323.745,11 €

9 Passius financers 6.600,00 €

**TOTAL DESPESES 655.824,18 €**

SEGON.-Aprovar per unanimitat dels membres assistents la PLANTILLA DE PERSONAL que es detalla a continuació:

**PLANTILLA DE PERSONAL EXERCICI 2011**

Exempció de la plaça de Secretari-Interventor per Resolució de la Direcció General de la Funció Pública de data 27 de juliol de 1992 (BOE de 11 d’agost de 1992)

\_\_ Grup/Titulació mínima Places vacants

1-Funcionaris

Administratiu C1 BUP/FPII o equivalent 0

2-Laborals

2.1 Temporals

Auxiliar adm. de biblioteca C2 BUP/FPII o equivalent 1

Auxiliar Administratiu C2 Graduat Escolar 1

Peó d’oficis varis E Certificat d’Estudis Primaris 1

Bidell E Certificat d’Estudis Primaris 1

2.2 Indefinits

Personal de neteja E Certificat d’Estudis Primaris 0

TERCER.-Aprovar les Bases d’execució del Pressupost general.

QUART.- Exposar-ho al públic durant el termini de quinze dies hàbils al Butlletí Oficial de la Província de Lleida així com al taulell d’anuncis de la Corporació, als efectes que pugui ésser objecte de consulta i d’aquelles reclamacions i/o suggeriments que es considerin més adients.

CINQUÈ.- Aquest acord es considera definitiu si no es produeixen reclamacions en contra en el decurs del termini de pública exposició, i entrarà en vigor a l’exercici al qual es refereix, quan s’hagi complert allò que disposa l’Article 112.3 de la Llei 07/1985 de 02 d’abril, de Bases de Règim Local i l’Article 169 del Reial Decret Legislatiu 02/2004, de 5 de març, pel que s’aprova el Text Refós de la Llei Reguladora de les Hisendes Locals.

**9.- Aprovar, si s’escau, la moció sobre la decisió del Tribunal Superior de Justícia de Catalunya referent a la immersió lingüística.**

Davant la decisió del Tribunal Superior de Justícia de Catalunya (TSJC), que ha donat dos mesos de termini a la Generalitat perquè apliqui les mesures necessàries perquè el castellà sigui llengua vehicular a l'escola, en aplicació de la sentència del desembre del 2010 del Tribunal Suprem (TS).

El Tribunal Suprem espanyol (TS) ha emès tres sentències que, basant-se en la retallada del Tribunal Constitucional espanyol (TC) de l’Estatut, insten el Govern a modificar el sistema educatiu per equiparar el castellà al català a totes les escoles «com a llengua vehicular de forma proporcional i equitativa en tots els cursos del cicle d’ensenyament obligatori», és a dir, fins els 16 anys, el final de la ESO. La sentència anuncia que la Generalitat haurà d’adaptar el sistema d’ensenyament per garantir la presència del castellà de manera «equitativa» respecte del català.

El Suprem declara «el dret del recurrents al fet que el castellà s’utilitzi també com a llengua vehicular en el sistema educatiu de la comunitat autònoma de Catalunya i, en conseqüència, la Generalitat haurà d’adoptar les mesures que calgui per adaptar el seu sistema d’ensenyament a la nova situació creada per la sentència 31/2010 del Tribunal Constitucional, que considera també el castellà com a llengua vehicular de l’ensenyament a Catalunya, juntament amb el català». «De la mateixa manera, declarem el dret del recurrent al fet que totes les comunicacions, circulars i qualsevol altra documentació, tant oral com escrita, que li siguin remeses pel centre [d’ensenyament] siguin també en castellà», conclou la part dispositiva de la sentència.

Aquesta és la primera de les afectacions directes de la sentència del Tribunal Constitucional sobre l’Estatut que es produeix; a més contra un aspecte nuclear com és la immersió lingüística, que ha estat elogiada internacionalment com a model per preservar la llengua i garantir la integració de les persones nouvingudes.

La legislació de l’Estat espanyol fa un tracte discriminatori envers el català, especialment si la comparem amb la legislació dels altres estats plurilingües, i la nostra llengua és la menys protegida de la Unió Europea si la comparem amb la resta de llengües amb un nombre similar de parlants. El Govern espanyol aplica un tracte impositiu desmesurat, amb almenys 500 lleis, que imposen la llengua castellana al nostre territori.

Atès que el català és la llengua pròpia de Catalunya i que es troba encara en una situació de minorització del seu coneixement i del seu ús, la bona aplicació i actualització de la immersió lingüística és una eina fonamental per garantir-ne la normalització, a més de garantir la cohesió social.

Més de trenta anys han passat des del Reial decret 2092/1978, en què s’incorporava oficialment la llengua catalana al sistema educatiu no universitari, i la immersió lingüística a Catalunya ha estat emulada, elogiada i reconeguda arreu. Una immersió lingüística amb necessitats de millora, però que ha comportat un coneixement i un ús del català difícils d’assolir sense la incorporació del context escolar en sentit ampli i l’entorn de l’alumnat a les oportunitats d’ús de la llengua catalana.

Al final de l’escolarització obligatòria, l’alumnat de Catalunya té un coneixement de la llengua castellana igual al que té l’alumnat de tot l’Estat, tal com afirma el Consell Superior d’Avaluació del Sistema Educatiu, desvinculant així l’adquisició de la llengua castellana del seu ús escolar vehicular.

Per tot això, l’ajuntament de l’Albagés acorda per unanimitat dels membres assistents:

PRIMER.- Manifestar el rebuig a la sentència de TSJC, conseqüència de la retallada del Tribunal Constitucional espanyol (TC) a l’Estatut i de les sentències conseqüents del Tribunal Suprem que signifiquen un nou atac directe al nostre país, de conseqüències molt greus per al sistema d’immersió lingüística als centres educatius.

SEGON.- Donar suport al sistema d’immersió lingüística dels centres educatius i treballar amb el compromís d’actuar i vetllar pel seu manteniment, millora i extensió.

TERCER.-Vetllar per l’extensió del sistema d’immersió lingüística d’acord amb els preceptes de la Llei d’educació de Catalunya.

QUART.- Donar suport als membres de la comunitat educativa que han mostrat la seva voluntat de no acatar la sentència i emplaçar la resta a seguir aquest camí, exigint alhora que el Govern de Catalunya, així com el Parlament català donin cobertura a aquests professionals i docents.

CINQUÈ.- Adherir-se i donar suport a la iniciativa somescola.cat i emplaçar la societat civil catalana a mobilitzar-se contra aquesta decisió.

SISÈ.- Fer arribar aquest acord al Tribunal Superior de Justícia de Catalunya i al Departament d’Ensenyament de la Generalitat de Catalunya.

**10.- Donar compte dels Decrets d’Alcaldia.**

Es dóna compte de les resolucions d’alcaldia que van des del Decret d’Alcaldia 59/2011 de 22 de juny de 2011 fins al Decret d’Alcaldia 93/2011 de 13 d’octubre de 2011.

El Ple en resta assabentat.

**11.- Aprovar provisionalment de l’Ordenança fiscal reguladora de la taxa per l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues.**

Per resolució de l’Alcaldia es va acordar iniciar l’expedient d’aprovació de l’ordenança fiscal reguladora de la taxa per l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues i encarregar a la secretària interventora d’aquest Ajuntament l’emissió d’un informe jurídic sobre el procediment a seguir.

El Text refós de la Llei d’hisendes locals aprovat per RDL 2/2004, de 5 de març estableix en els seus articles 15 a 19 el procediment per a l’aprovació de les ordenances fiscals reguladores dels tributs locals.

Els acords d’aprovació hauran de contenir el text íntegre de l’ordenança.

En particular, l’article 16.1 del text refós de la Llei d’hisendes locals aprovat per RDL 2/2004, de 5 de març estableix que les ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Per tot això, el Ple acorda per unanimitat dels membres assistents l’adopció dels següents:

**ACORDS:**

PRIMER.-Aprovar provisionalment per a l’exercici 2012 i següents l’aprovació de l’Ordenança fiscal núm. 24 reguladora de la taxa per l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues, segons el redactat següent:

***“Ordenança Fiscal núm. 24 reguladora de la taxa per l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues.***

***Article 1.- Fonament i Naturalesa***

*De conformitat amb el que es preveu a l’article 57 i 20.3.g) del Reial Decret Legislatiu 2/2004, de 5 de març, pel qual s’aprova el Text Refósde la Llei Reguladora de les Hisendes Locals, i articles 15 a 19 de l’esmentat text legal, aquest ajuntament estableix la taxa per a l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues, que es regirà per la present Ordenança Fiscal.*

***Article 2.- Fet imposable****.*

*Constitueix el fet imposable de la taxa la utilització privativa o aprofitament especial que derivi de l‘ocupació de terrenys d´us públic local amb materials de construcció, runes, tanques, puntals, cavallets, bastides i altres instal·lacions anàlogues.*

***Article 3.- Obligats tributaris****.*

*Són obligats tributaris de les taxes, en concepte de contribuents, les persones físiques i jurídiques, així com les entitats a que es refereix l’article 35 de la Llei 58/2003, de 17 de desembreGeneral Tributària, a qui s’atorguin les llicències, o els que es beneficien de l’aprofitament,si es que es va procedir sense la corresponent autorització.*

***Article 4. Responsables***

*1. Juntament amb el subjecte passiu, respondran solidàriament de les obligacions tributàries les persones físiques o jurídiques a què es refereixen els articles 41 a 43 de la Llei 58/2003, de 17 de desembre, General Tributària.*

*2. Seran responsables subsidiaris els administradors de les societats i els síndics, els interventors o liquidadors de fallides, concursos, societats i entitats en general en el supòsits i abast que assenyala l'esmentada Llei General Tributària.*

***Article 5. Beneficis fiscals***

*No s’aplicaran exempcions, bonificacions ni reduccions per la determinació del deute tributari que els subjectes passius hagin de satisfer per aquesta taxa.*

*Malgrat el que s’ha disposat a l’apartat anterior, i sempre i quan els subjectes passius acreditin escassa capacitat econòmica, el Ple de la corporació podrà concedir els beneficis, bonificacions o exempcions que consideri oportú.*

***Article 6. Quota tributària***

*1.Quan per llicència municipal s’autoritzi l’ocupació de terrenys d’ús públic local amb materials de construcció, runes, tanques, puntals, cavallets, bastides i altres instal·lacions anàlogues, la quota tributària es determinarà d’acord amb l’establert en les quotes contingudes en l’apartat següent, que tenen en compte el temps de duració de l’aprofitament i la superfície de l’ocupació.*

*2.Les quotes de la taxa seran les següents:*

***2.1 Materials de construcció***

*Contenidors de runa:*

*Fins a 6 m2, per dia........................................................................3,00 €*

*Fins a 15 m2 per dia.......................................................................7,50 €*

*Més de 15 m2...............................................................................12,00 €*

*Sacs de runa, per dia......................................................................1,00 €*

*Altres, per m2 i dia..........................................................................0,30 €*

***2.2 Tanques, bastides i similars***

*Per m2 i dia....................................................................................0,30 €*

*Per obra nova: per m2 i dia, fins el primer forjat.................................0,20 €*

*Tanques de seguretat fins a 20 cm de línia façana.........................exempts*

***2.3 Maquinària (grues, formigoneres, etc.)***

*Per unitat i dia.................................................................................3,50 €*

***2.4 Càrregues i descàrregues amb talls al carrer***

*Per dia...........................................................................................10,00 €*

***Article 7. Meritació***

*1. La taxa es merita quan s'inicia l'ús privatiu o l'aprofitament especial, moment que ha de coincidir amb el de la concessió de la llicència, si es va  sol·licitar.*

*2. Sense perjudici del que estableix el punt anterior, cal dipositar l'import de la taxa quan es presenti la sol·licitud d'autorització per gaudir especialment del domini públic local en benefici particular.*

*3. Quan s'ha produït l'ús privatiu o aprofitament especial sense sol·licitar la llicència, la meritació de la taxa té lloc en el moment de l'inici de l'esmentat aprofitament.*

***Article 8. Règim de declaracions i d'ingrés***

*1. La taxa s’exigeix en règim d’autoliquidació.*

*2. Les quantitats exigibles d’acord amb les tarifes s’han de liquidar per cada aprofitament demanat o fet, i són irreductibles pels terminis de temps assenyalats en els epígrafs respectius. Es poden presentar a l’Ajuntament els elements de la declaració per tal que el funcionari municipal competent presti l’assistència necessària per determinar el deute.*

*3. Per al cas d'aprofitaments ja autoritzats, el pagament de la taxa s'ha de fer en el primer trimestre de cada any.*

*4. El subjecte pot sol·licitar la domiciliació del pagament de la taxa. En aquest cas s'ordenarà el càrrec al compte bancari durant els últims deu dies del termini de pagament voluntari.*

*5. Si quan s'ha verificat l'autoliquidació resulta incorrecta, s'ha de practicar una liquidació complementària.*

***Article 9. Infraccions i sancions***

*Les infraccions i sancions en matèria tributària es regeixen pel que disposen la Llei general tributària, i la normativa que la desplega.*

***DISPOSICIÓ FINAL***

*Aquesta ordenança entrarà en vigor el dia de la seva publicació en el Butlletí Oficial de la Província, i començarà a aplicar‑se a partir del dia 1 de gener de 2012.*

*El seu període de vigència es mantindrà fins que s'esdevinguin la seva modificació o derogació expresses.*

**12.- Aprovar, si s’escau, la modificació de l’Ordenança municipal de subvencions destinades de subvencions destinades a l’adquisició de llibres de text.**

Per resolució de l’Alcaldia es va acordar iniciar l’expedient de modificació l’ordenaçamunicipal de subvencions destinades de subvencions destinades a l’adquisició de llibres de text.

El Decret Legislatiu 2/2003, de 28 d’abril, pel que s’aprova el text refós de la llei municipal i de règim local de Catalunya, en el seu article 178, estableix el procediment per a l’aprovació i modificació de les ordenances i els reglaments.

Els acords de modificació hauran de contenir la nova redacció dels preceptes afectats.

Per tot això, el Ple acorda per unanimitat l’adopció dels següents acords:

PRIMER.- Aprovar la modificació l’ordenaça municipal de subvencions destinades de subvencions destinades a l’adquisició de llibres de text.

L’article sisè queda redactat de la següent manera:

*Sisè.- Import*

*Com a regla general l’import total contemplat a la present ordenança ascendeix a un total de 900 euros a dividir entre el nombre de sol·licituds presentades sens perjudici de que discrecionalment a criteri de l’administració concebent pugui ésser modificat, segons la disponibilitat pressupostària existent.*

Els acords definitius en matèria de modificació d’ordenances es publicaran en el Butlletí Oficial de la Província sota els criteris següents:

1) Es publicaran íntegrament els apartats dels articles que hagin estat objecte de modificació.

SEGON.- Exposar al públic en el tauler d’anuncis de l’Ajuntament l’anterior acord provisional, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, l’acord adoptat restarà definitivament aprovats i es publicarà en el Butlletí Oficial de la Província el text íntegre de les modificacions efectuades.

**13.- Aprovar, si s’escau, la modificació de l’Ordenança municipal de civisme i bona convivència.**

Per resolució de l’Alcaldia es va acordar iniciar l’expedient de modificació l’ordenaça municipal de civisme i bona convivència.

El Decret Legislatiu 2/2003, de 28 d’abril, pel que s’aprova el text refós de la llei municipal i de règim local de Catalunya, en el seu article 178, estableix el procediment per a l’aprovació i modificació de les ordenances i els reglaments.

Els acords de modificació hauran de contenir la nova redacció dels preceptes afectats.

Per tot això, el Ple acorda per unanimitat l’adopció dels següents acords:

PRIMER.- Aprovar-la modificació l’ordenaça municipal de civisme i bona convivència.

S’afegeix un nou article, l’article 8, que quedarà segons el redactat següent:

Article 8.- Accés a la via pública.

Queda prohibida l’emissió de qualsevol soroll que alteri la tranquil·litat veïnal entre les 12:00 hores de la nit i les 08:00 hores, excepte per aquelles activitats de caràcter popular o festives a la via públic sempre que disposin de l’autorització municipal corresponent.

Així mateix, s’exceptuen les activitats que estiguin autoritzades expressament per l’ajuntament.

Els acords definitius en matèria de modificació d’ordenances es publicaran en el Butlletí Oficial de la Província sota els criteris següents:

1) Es publicaran íntegrament els apartats dels articles que hagin estat objecte de modificació.

SEGON.- Exposar al públic en el tauler d’anuncis de l’Ajuntament l’anterior acord provisional, durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les ordenances, els qui tinguin un interès directe o resultin afectats, podran examinar l’expedient i presentar-hi les reclamacions que creguin oportunes. Transcorregut el període d’exposició pública sense que s’hagin presentat reclamacions, l’acord adoptat restarà definitivament aprovats i es publicarà en el Butlletí Oficial de la Província el text íntegre de les modificacions efectuades.

**14.- Aprovar, si s’escau, el projecte bàsic i d’execució de neteja i consolidació d’urgència del Castell de l’Albagés.**

Atès el projecte bàsic i d’execució de neteja i consolidació d’urgència del Castell de l’Albagés, redactat per IANUA ARQUITECTURES, SCP, per a la realització de les obres consistents en la neteja i consolidació d’urgència del Castell de l’Albagés, per un import d’execució per contracta que ascendeix a la quantitat de 40.000,01 euros,

Atès la subvenció que aquesta corporació té concedida a la Diputació de Lleida (Institut d’Estudis Ilerdencs), mitjançant resolució de data 27 de juny de 2011, per un import de 20.000,00 euros, en concepte de Restauració de Patrimoni Arquitectònic (Ens Local),

El ple aprova per unanimitat dels membres assistents:

Primer.- Aprovar el projecte redactat per IANUA ARQUITECTURES, SCP, per a la realització de les obres consistents en la neteja i consolidació d’urgència del Castell de l’Albagés, per un import d’execució per contracta que ascendeix a la quantitat de 40.000,01 euros,

Segon.- Publicar l’aprovació d’aquest projecte al Butlletí Oficial de la Província de Lleida.

Tercer.- Comunicar el present acord al Departament de Cultura de la Generalitat de Catalunya, així com, si cal, a la Diputació de Lleida (Institut d’Estudis Ilerdencs).

**15.- Precs i preguntes.**

No n’hi ha.

I sense que existeixi cap més assumpte a tractar, el Sr. Alcalde aixeca la sessió quan són les 22:21 hores de la nit.

L’Albagés, a 13 d’octubre de 2011

Vist i plau En dono fe

L’Alcalde, La Secretària,

Albert Donés Antequera Alba Martí Vallès